Adderly Fong
Adderly Fong (Vancouver, 1990. március 2. –) hongkongi autóversenyző, a 2013-as Audi R8 LMS Cup bajnoka. A 2014-es Formula–1 abu-dzabi nagydíj első szabadedzésén a Sauber autóját vezethette.

Karrierje 
Autóversenyzői pályafutását 2004-ben kezdte, első komolyabb sikerét a 2007-es év hozta, amikor 6.-ként zárta a Formula V6 Asia sorozatot. 2008-ban és 2009-ben megfordult a Német Forma 3-ban és az új-zélandi Toyota Racing Seriesben is, komolyabb sikert nem ért el.

2010-től ismét Európában próbálkozott: a Brit Forma 3-ban indult el. Egyetlen komolyabb eredményét 2012-ben, Brands Hatchben érte el, amikor mindhárom futamon kategóriagyőzelmet szerzett. Ezekben az években szerencsét próbált az Auto GP-ben, a Superleague Formulában és az IndyLights-ban is. Igazán komoly eredményt sehol nem tudott felmutatni, noha egyetlen IndyLights-versenyén 8. lett. 2011-ben 10. lett a Makaói Nagydíjon.

2012-től aktív résztvevője az Audi R8 LMS Cup versenyeinek is. Már második versenyén, Sanghajban győzelmet aratott, ez még egyszer sikerült neki debütáló évében. 2013-ban ért el áttörést, megnyerte a bajnokságot. Sportautós karrierjéhez hozzátartozik, hogy 2014-ben kategóriájában 7. helyet szerzett a Le Mans-i 24 órás versenyen.

Az utóbbi két évben a GP3-ban is megméretteti magát. Első évében a Status Grand Prix-vel próbálkozott, Silverstone-ban tudott 2 pontot szerezni. 2014-ben már a Jenzer Motorsport színeben vett részt 4 versenyhétvégén, pontot nem szerzett.

Forma 1-es versenygépet először 2014 októberében tesztelt, a valenciai Ricardo Tormo versenypályán tett meg 99 kört egy 2012-es Sauber C31-es konstrukcióval. Versenyhétvégén a 2014-es abu-dzabi nagydíjon debütált.

Teljes eredménysorozata

Teljes Auto GP World Series eredménylistája

Teljes GP3-as eredménylistája 

† A versenyt nem fejezte be, de helyezését értékelték, mert a versenytáv több, mint 90%-át teljesítette.

Teljes Formula-1-es eredménysorozata

Jegyzetek 

1990-ben született személyek
Hongkongi autóversenyzők
Élő személyek